ฮ่องกงยกระดับเตือนภัยไต้ฝุ่นไหหม่าสู่ระดับ 8 ยกเลิกเที่ยวบินจำนวนมาก
ฮ่องกงยกระดับเตือนภัยไต้ฝุ่นไหหม่าสู่ระดับ 8 ยกเลิกเที่ยวบินจำนวนมาก
21 ต.ค. 2559

ผู้สื่อข่าวรายงานว่า หอสังเกตการณ์ฮ่องกง (Hong Kong Observatory) ได้ออกประกาศเตือนภัยพายุไต้ฝุ่นไหหม่าสู่ระดับ 8 เมื่อเวลา 6.10 น. วันนี้ ตามเวลาฮ่องกง ขณะที่พายุเคลื่อนตัวเข้ากระหน่ำฮ่องกง ส่งผลให้บริการสาธารณะและคมนาคมเป็นอัมพาตชั่วคราว
นับเป็นครั้งแรกที่ฮ่องกงยกระดับสัญญาณพายุไต้ฝุ่นเป็นระดับ 8 นับตั้งแต่เดือนต.ค. 2538 เมื่อพายุไต้ฝุ่นประจำฤดูกาลของภูมิภาคพัดเข้าถล่มในช่วงฤดูร้อน
หอสังเกตการณ์ฮ่องกงระบุในแถลงการณ์เตือนภัยว่า พายุจะค่อยๆพัดเข้าสู่ฝั่งตะวันตกเฉียงใต้ในช่วงบ่ายวันนี้ และจะยังคงสัญญาณเตือนภัยระดับ 8 ไปตลอดทั้งวัน
ขณะเดียวกัน การท่าอากาศยานฮ่องกง (HKAA) เปิดเผยว่า เที่ยวบินสำหรับผู้โดยสาร 689 เที่ยวบินถูกยกเลิก และเกิดความล่าช้าเมื่อเวลา 6.30 น. ตามเวลาท้องถิ่น